
Atklāta konkursa LVP 2026/112
nolikuma 10.pielikums
TEHNISKĀ SPECIFIKĀCIJA

1.	Tehniskais apraksts

	1.1. Izpildītājam jāveic Liepājas valstspilsētas pašvaldības īpašumā esošo  ielu brauktuvju un laukumu ceļa horizontālo apzīmējumu uzturēšanas darbi.


	1.2. Galvenie darbi:

	· ceļa horizontālo apzīmējumu uzklāšana ar plastiskiem materiāliem;
· ceļa horizontālo apzīmējumu uzklāšana ar krāsu.



2. Prasības veicamā darba izpildē, pieņemšanā un kvalitātes kontrolē

2.1. Izpildītājam veicot darbu jāievēro uz darba izpildi attiecināmi Latvijas Republikas un Liepājas pašvaldības normatīvie akti, tajā skaitā:
1. Būvniecības likums;
2. Ministru kabineta 2014.gada 19.augusta noteikumi Nr.500 "Vispārīgie būvnoteikumi";
3. Ministru kabineta 2014.gada 14.oktobra noteikumi Nr.633 “Autoceļu un ielu būvnoteikumi”;
4. Latvijas valsts standartos izvirzītās prasības;
5. [bookmark: _Hlk186805331]VSIA “Latvijas Valsts ceļi” 2025. gada 2.oktobrī Tehniskajā komisijā apstiprinātajās „Autoceļu būvdarbu specifikācijas ABS 2026”;
6. Būvniecības līgums.

2.2. Gadījumos, kad esošie darba izpildei attiecināmie Latvijas Republikas normatīvie akti vai Liepājas pilsētas pašvaldības normatīvie akti tiek aizstāti vai papildināti ar jaunākiem, tad tiek piemērotas jaunākos normatīvajos aktos izvirzītās prasības.

3. Darba izpildes noteikumi

3.1. Darbu apjoms un veids tiek noteikts kopīgi ar pasūtītāja pārstāvi pēc vajadzības, apsekojot ielu teritoriju un par konstatētiem veicamajiem darbiem sastādot darba uzdevumu (1.pielikums). Darba izpildes termiņš tiek noteikts Darba uzdevumā.  Abpusēji parakstītais darba uzdevums kalpo par pamatu tajā norādīto darbu veikšanai. Darbs tiek uzskatīts par pabeigtu, pēc darba uzdevumā noteikto darbu pabeigšanas parakstot darbu nodošanas – pieņemšanas aktu (2.pielikums).
3.2. Pirms Līguma izpildes uzsākšanas izpildītājam jāiesniedz Pasūtītājam saskaņošanai informācija par darbā pielietojamiem materiāliem, iesniedzot attiecīgo materiālu sertifikātus, atbilstības deklarācijas un citus pasūtītāja prasītos dokumentus, kas apliecina pielietojamā materiāla atbilstību un kvalitāti. Darbu veikšana bez pasūtītāja saskaņotiem materiāliem nav pieļaujama un netiek apmaksāta. 
3.3. Pasūtītājam ir tiesības jebkurā laikā, bez iepriekšēja brīdinājuma, veikt izmantojamo materiālu paraugu noņemšanu Izpildītāja bāzes vai ražošanas vietā, vai materiālu iestrādes gaitā, lai veiktu to papildus kvalitātes pārbaudes;
3.4. Horizontālo apzīmējumu atrašanās vietas, to veidu un apjomu, jāizvēlas atbilstoši dabā konstatējamajiem iepriekš uzklātajiem marķējumiem, vai Pasūtītāja izsniegtām shēmām un norādījumiem.
3.5. Iepriekš sagatavotiem termoplastiskajiem ceļa apzīmējumiem "Geveko Premark" vai tā ekvivalentam, kas paredzēti gājēju pārejas apzīmēšanai uz dabīgā akmens bruģa seguma noteiktas šādas prasības:
3.5.1. Apzīmējumam jābūt paredzētam dabīgā akmens bruģa seguma marķēšanai;
3.5.2. Apzīmējuma uzklāšana jāveic atbilstoši ražotāja rekomendācijām un izmantojot ražotāja rekomendētu seguma gruntējumu;
3.5.3. Apzīmējumam  ir augsta mehāniskā izturība un tas paredzēts izmantošanai uz ielu brauktuvēm; 
3.5.4. Apzīmējumam  jānodrošina visas standartos noteiktās atstarojamības īpašības.
3.6. Individuāli izgatavotu termoplastisku ceļa apzīmējumu vai simbolu uzklāšana ietver nestandarta ceļa apzīmējumu vai simbolu izgatavošanu, atbilstoši pasūtītāja norādījumiem, saskaņojot to vizualizāciju pirms izgatavošanas. Marķējuma uzklāšana jāparedz atbilstoši ražotāja norādījumiem.
3.7. Būvdarbu laikā Izpildītājs īsteno un nodrošina radušos atkritumu utilizāciju normatīvajos aktos noteiktajā kārtībā, ievērojot vides aizsardzības prasībām atbilstošus atkritumu apsaimniekošanas principus.
4. Pielikumi

1.pielikums	Darba uzdevuma forma
	
2.pielikums	Nodošanas – pieņemšanas akta forma

3.pielikums	Individuāli izgatavots elektroskrejriteņu novietnes simbols     
4. pielikums	Iepriekš sagatavots termoplastiskais  ceļa apzīmējums "Uzmanību bērni"  
5. pielikums	Iepriekš sagatavots   termoplastiskais ceļa apzīmējums "Uzmanību tramvajs"  

